https://www.youtube.com/watch?time_continue=192&v=LsWui2L_r2c&feature=emb_title
https://www.fitnessblender.com/videos/quick-sweat-cardio-fat-burn-fun-jump-roping-workout
TZK - VIJAČA
Nekima najdraži, a nekima najomraženiji rekvizit iz osnovnoškolskih dana svakako je - vijača. Preskakanje vijače je tradicionalna vježba koja poboljšava ukupnu tjelesnu jakost i kondiciju, pa je se zbog toga treba uključiti u svoju tjelesnu aktivnost. Osim toga, vijača je jednostavan, pristupačan i lagan rekvizit pa je možete imati uvijek uza se.
Prednosti preskakanja vijače
U 60 minuta preskakanja vijače moguće je potrošiti i do 1000 kcal, a vježbama s vijačom moguće je poboljšati ukupnu snagu, agilnost, koordinaciju i izdržljivost.
Ovom aktivnošću aktivirate rad nogu, stražnjice, ramena, zglobova, podlaktica i listova. Vijačom sami možete odrediti intenzitet treninga - od srednjeg do visokog intenziteta, a dodatne dobrobiti ovoga treninga su i:
· poboljšanje ravnoteže, spretnosti i koordinacije,
· sagorijevanje kalorija, i
· povećava kondiciju, kardio razinu, izdržljivost i mišićnu snagu.
· Prije nego počnete skakati vijaču, važno je odrediti njezinu duljinu. Duljina vijače se određuje tako da s obje noge stanete na vijači, ručke budu u ravnini struka. Za početnike ručke bi trebale dosegnuti do pazuha, a kad postanete iskusniji možete vijaču skratiti. Što je kraća vijača, brža je vrtnja što vas tjera da skačete brže.
· Vijaču uhvatite tako da su vam dlanovi u visini struka ili iznad, a ruke lagano savijene u laktovima. Nadlaktice držite uz tijelo. Ramena su spuštena i povučena natrag, a prsa otvorena. U početku, kako bi se tijelo naučilo na skokove, preskačite vijaču na nekoj mekšoj podlozi, poput tatamija ili gumenih strunjača. U početku radite male skokove u vis i nježno doskakujte na tlo.
Trening vijačom koji vam predlažemo se sastoji od nekoliko trening-blokova u kojima se rade različite vrste preskoka vijače. Nakon svakog bloka je pauza od 2 minute prije prijelaza na sljedeći blok. Najveći problem mnogima koji se uhvate vijače su dvostruki preskoci, koji su sastavni dio i ovog treninga koji vam predlažemo.
BLOK 1
1. PREDNJI PRESKOK
Trajanje: 60 sekundi
Klasično sunožno preskakanje vijače.
0. BOČNI PRESKOK
Trajanje: 60 sekundi
Preskakanje vijače tako da se doskače jedanput ulijevo, a sljedeći put udesno.
0. STRAŽNJI PRESKOK
Trajanje: 60 sekundi
Preskakanje vijače tako da se vijača vrti unatrag.
0. EDNONOŽNI PRESKOK - LIJEVI
Trajanje: 60 sekundi
Preskakanje užeta na jednoj nozi, uz nježno doskakivanje.
0. JEDNONOŽNI PRESKOK - DESNI
Trajanje: 60 sekundi
Preskakanje užeta na suprotnoj nozi nego u prethodnoj vježbi.
BLOK 2
1. PREDNJI PRESKOK
Trajanje: 60 sekundi
Klasično sunožno preskakanje vijače. 
0. NAIZMJENIČNI PRESKOCI
Trajanje: 60 sekundi
Naizmjenično preskakanje s noge na nogu, kao kod trčanja u mjestu.
0. KRIŽNI PRESKOCI
Trajanje: 60 sekundi
Preskačete video tako da prilikom doskoka naizmjenično bočno križate noge. U prvom doskoku vam je jedna noga gornja, a u drugom je donja.


